google/wiki40b huggingface dataset:
Serangan Stockholm 2017

Kesan

Sistem kereta bawah tanah Stockholm telah dikunci sebagai tindak balas, dan Stockholm Central Station juga telah dipindahkan. Semua kereta api ke dan dari stesen pusat Stockholm dibatalkan, kemudian disambung semula pada petang yang sama. Perdana Menteri Sweden, Stefan Löfven menyatakan bahawa kawalan di sempadan Sweden juga telah diperketatkan. Sementara itu, polis di Norway menyatakan bahawa pegawai-pegawai di bandar-bandar terbesar di negara ini dan di Lapangan Terbang Oslo akan bersenjata. Pemantauan polis juga ditingkatkan di ibu negara Finland, Helsinki. Rondaan polis juga meningkat di ibu negara Finland, Helsinki.
Spendrups, syarikat yang memiliki trak penghantaran itu, melaporkan kenderaan itu telah dicuri hanya beberapa minit sebelum serangan itu manakala pemandunya telah membuat penghantaran ke restoran di Adolf Fredriks Kyrkogata. Pemandu trak asal melaporkan kepada polis bahawa dia telah cuba untuk menghentikan pencuri, dan telah cedera semasa menghentikannya.

Kematian

4 orang, termasuk satu anjing, meninggal dunia ketika serangan itu berlaku. Keadaan penyerang masih tidak diketahui.

Kecederaan

15+ orang telah tercedera, dengan 9 lagi mengalami cedera parah. 
Ketua doktor perubatan di Hospital Universiti Karolinska, Nelson Follin berkata kepada surat khabar Sweden Dagens Nyheter bahawa hospital itu sedang merawat "segelintir" orang. Dan "kecederaan itu sangat serius".

Siasatan polis

Polis Sweden menenyebarkan gambar-gambar seorang lelaki dengan pakaian kot dikehendaki untuk disoal siasat berkaitan kepada serangan. Pada petang Jumaat, seorang lelaki di Märsta, utara Stockholm, telah ditangkap. Seorang warganegara Uzbekistan berusia 39 tahun itu dilaporkan telah ditangkap sebagai suspek. Menurut akhbar Sweden Aftonbladet, lelaki itu ditahan dengan cedera ringan yang dialaminya dan telah mengaku bertanggungjawab terhadap serangan itu dan juga menyatakan bahawa beliau telah menunjukkan simpati terhadap Negara Islam Iraq dan Syam dalam talian. Seorang pegawai polis Stockholm menyatakan bahawa dia kelihatan seperti suspek di gambar yang disiarkan oleh pihak polis Sweden. Seorang lagi lelaki yang dipercayai ada kaitan dengan suspek pertama kemudiannya dilaporkan telah ditangkap.
Sekolah Kebangsaan Batu Berendam

Cogankata sekolah

Berilmu, Berusaha, Berbakti

Penjelasan  Logo Sekolah

Lambang sekolah adalah berbentuk sebutir berlian yang melambangkan ketinggian nilai-nilai estetikanya. Dipenuhi dengan huruf SKBB sebagai kependekan kepada nama Sekolah Kebangsaan Batu Berendam. Di bahagian bawah tertulis frasa ”Ilmu Obor” dan nyalaan obor dapat dilihat di bahagian atas logo.
Frasa Ilmu Obor menggambarkan bahawa ilmu yang diperolehi ibarat obor yang akan menerangi sesiapa jua yang menghargai ilmu.
Tulisan SKBB yang terletak di atas frasa ’ilmu obor’ melambangkan bahawa Sekolah Kebangsaan Batu Berendam diasaskan atas budaya ilmu yang kukuh. Tanpa ilmu, seseorang insan itu diibaratkan bagai berada di dalam kegelapan.
Obor yang menyala di atas puncak SKBB melambangkan ilmu akan memberi manfaat jika ia dihargai dan diamalkan. Sinar cahayanya akan menjadi penerang warga SKBB.
Kuning
Melambangkan kemakmuran dan  kebahagiaan  kepada sekalian warga SKBB.
Biru
Melambangkan sikap individu yang berdisiplin dan beretika serta mempunyai visi.
Merah
Melambangkan keberanian dan kecekalan jiwa dalam mencari ilmu.
Hitam
Melambangkan keteguhan dan istiqamah dalam mencapai misi(matlamat)

Visi  Sekolah

Pendidikan  Berkualiti  Insan Terdidik  Negara  Sejahtera

Misi  Sekolah

Melestarikan  Sistem  Pendidikan  Yang  Berkualiti  Untuk  Membangunkan  Potensi  Individu  Bagi  Memenuhi  Aspirasi  Negara

Lagu  Sekolah

Tekad Hatimu Untuk Berjasa
Mengubah Nasib Anak Watan
Unggul Bebas Mampu Berdikari
Oh Pertiwiku Batu Berendam
Nama Harum Alam Sejagat
Bak Pelita Tak Kunjung Padam
Megah Bersinar Alam Semesta
Ku Bersumpah Ku Berjanji
Mendokong Hasrat Ibu Pertiwi
Nusa Bangsa Berjasa
Petunjuk Generasi Muda
SKBB Nusa Nan Tercinta
Jadi Lambang Kemegahan Bangsa
Jasamu Tetap Bersemadi
Lubuk Kecil Sudut Hati Murni
›

Pencapaian

Ogos 2017 - Johan pertandingan futsal pra sekolah 2017
Januari 2019 - Naib Johan Bola Tampar ( Lelaki ) Kawasan Bukit Cina 2019
Arleux-en-Gohelle

Arleux-en-Gohelle merupakan sebuah komun di jabatan Pas-de-Calais di utara Perancis.
Mormoiron

Mormoiron ialah sebuah komun di jabatan Vaucluse di selatan Perancis.
Cimanggu 1

Poskod

Poskod yang digunakan di Cimanggu 1 adalah 16630. Terdapat 15 buah desa di dalam daerah kecamatan Cibungbulang.
Marion Jones

Kehidupan peribadi

Pada 1998, Marion Jones berkahwin dengan jaguh lontar peluru, C J Hunter, seorang jurulatih di UNC. Hunter didesak meletak jawatan kerana ada hubungan intim dengan atlet. Marion Jones ditahan semasa Sukan Olimpik 2000 kerana ujian dadah positif menggunakan steroid nandrolone. Mereka bercerai pada tahun 2002.
Pada 28 Jun 2003, Marion Jones melahirkan seorang anak bernama Tim Montgomery Jr. hasil hubungan sulitnya dengan rakan karibnya Tim Montgomery. Montgomery seorang pelari pecut dunia dan memecahkan rekod dunia 100 m pada 2002. Akibat hamil, Marion Jones tidak menyertai Kejohanan Dunia 2003 tetapi menyiapkan diri untuk Sukan Olimpik 2004. Montgomery ditahan daripada menyertai sebarang acara sukan dan semua rekod ditarik balik kerana menggunakan arak berlebihan.
Pada 24 Februari 2007 Marion berkahwin dengan warga Barbados iaitu pelari Obadele Thompson dalam satu majis perkahwinan ringkas di bandar Wilson Mill, Carolina Utara. Thompson menang pingat gangsa acara 100m di Sukan Olimpik 2000.
Marion memegang dua kerakyatan iaitu Amerika Syarikat dan Belize (negara kelahiran ibunya). Marion Jones merupakan lulusan Universiti Carolina Utara di Chapel Hill.
Milly-sur-Thérain

Milly-sur-Thérain ialah sebuah komun di jabatan Oise di utara Perancis, wilayah Picardy.
Pergerakan Pemuda Malaysia

Alamat surat-menyurat

Pergerakan Pemuda Malaysia

12B, Jalan Kancil, Off Jalan Pudu

55100 Kuala Lumpur

Phone: 603-2149 2451 / 2141 5354

Fax: 603-2148 2451

email: ymmhq@po.jaring.my
30-8-2005 02:39 PM #2

Lihat juga Daftar persatuan di Malaysia
Stesen LRT Taman Jaya

Lokasi

Stesen Taman Jaya terletak di sepanjang Persiaran Barat berhampiran simpang Lorong Sultan di utara Seksyen 52 Petaling Jaya, Selangor. Selain Seksyen 52, stesen ini juga terletak tidak jauh dari Seksyen 9 Petaling Jaya, pusat membeli-belah Amcorp Mall,  restoran A&W, Menara Yayasan Selangor, Menara PJX HM Shah, Mahkamah Majistret Munisipal Petaling Jaya, ibu pejabat Perbadanan Produktiviti Malaysia (MPC), Jabatan Meteorologi Malaysia Petaling Jaya, bagunan PKNS Petaling Jaya, Dataran Petaling Jaya, taman rekreasi Taman Jaya, dan Gereja Anglikan St Paul.

Perkhidmatan bas

Bas RapidKL laluan T640 dan bas PJ City laluan PJ02 berkhidmat di stesen ini.
Muzik soul

Muzik soul (sering disebut sebagai soul sahaja) adalah sebuah genre muzik popular yang berasal dari masyarakat Amerika Afrika yang wujud sejak tahun 1950-an dan awal 1960-an. Ia menggabungkan unsur-unsur muzik gereja dari masyarakat tersebut, irama dan blues dan jazz . Kemasyhuran genre muzik ini mula neluas sejak berkembangnya pergerakan Hak Sivil dalam Amerika Syarikat. kemudiannya merebak ke seluruh dunia, lalu secara langsung mempengaruhi muzik rock dan muzik dalam benua Afrika .  
Genre ini diketahui melalui irama yang menonjol hasil tepukan tangan dan pergerakan badan rancak. Cara nyanyian tersendiri seperti lain adalah panggilan dan balas sesama vokalis utama dan korus serta bunyi vokal yang sangat tegang, biasanya secara spontan, turut ada selain iringan daripada bunyi kecil tambahan.
Volxheim

Volxheim merupakan sebuah kawasan perbandaran terletak di daerah Bad Kreuznach, North Rhine-Westphalia, Jerman.
Kampung Pengkalan, Sungai Petani

Poskod

Poskod yang digunakan di Kampung Pengkalan, Sungai Petani, Kedah adalah 08000.
Musnad Ahmad ibn Hanbal

Penerangan

Dikatakan oleh beberapa orang bahawa Ibn Hanbal memberikan ulasan berkenaan dengan kitabnya yang berbunyi sebagai berikut: "Saya hanya memasukkan hadith dalam kitab ini jika ia telah digunakan sebagai bukti oleh beberapa ulama." Para ilmuwan Hanbali tertentu, seperti Abu'l-Faraj ibn al-Jawzi mendakwa bahawa Musnad mengandungi hadith yang dibuat oleh interpolasi (iaitu naratif yang menggambarkan maklumat, mencampurkan teks dan rantai berwibawa), yang dikatakan sembilan Hadis oleh beberapa, atau lima belas Hadis oleh beberapa orang lain. Walau bagaimanapun, dipersetujui bahawa hadis yang disyaki dipalsukan bukanlah hadith baru yang merupakan ciptaan imaginasi naratif yang meragukan.
Fretterans

Fretterans ialah komun di jabatan Saône-et-Loire dan di kawasan Bourgogne di timur Perancis.
Maracang

Poskod

Poskod yang digunakan di Maracang adalah 41151. Terdapat 9 buah desa di dalam daerah kecamatan Babakancikao.
Angkatan Sasterawan Indera Perlis

Angkatan Sasterawan Indera Perlis atau AKSARA, merupakan sebuah persatuan penulis Perlis.
Spiro Agnew

Perletakan jawatan

Agnew merupakan Naib Presiden kedua untuk meletak jawatan dalam sejarah Amerika Syarikat selepas John C. Calhoun, dan satu-satunya untuk berbuat demikian kerana tuduhan jenayah. Hampir sepuluh tahun selepas meninggalkan pejabat, Agnew membayar negeri Maryland hampir $ 270,000 USD akibat daripada saman yang berpunca daripada dakwaan rasuah. Agnew sering disifatkan sebagai Naib Presiden yang terteruk dalam sejarah Amerika Syarikat.
Kuprum(II) sulfat

Penyediaan

Oleh sebab ia terdapat secara komersil, kuprum sulfat biasanya dibeli, dan tidak disediakan di makmal. Ia dihasilkan melalui tindak balas asid sulfurik dengan bermacam-macam jenis sebatian kuprum(II), seperti kuprum(II) oksida dan kuprum(II) karbonat. Tindak balas sedemikian biasanya dianggap sebagai tindak balas asid dan bes.
Kebanyakan kuprum sulfat wujud dalam alam semulajadi dalam bentuk pentahidrat (CuSO₄ · 5H₂O). Mineral ini dikenali sebagai kalkantit. Kuprum(II) sulfat mengurai sebelum melebur. Bentuk pentahidrat yang lazim ternyahhidrat, iaitu kehilangan empat molekul airnya pada 110 °C dan kelima-lima molekul air pada 150 °C. Pada 650 °C, kuprum(II) sulfat mengurai menjadi kuprum(II) oksida (CuO), sulfur dioksida (SO₂) dan oksigen (O₂).

Penggunaan

Ia boleh digunakan dalam penyaduran logam bersama kuprum, sebagai racun kulat atau racun herba, atau untuk ujian kimia bagi air (bentuk kontangnya akan menyerap air dan bertukar menjadi biru). Apabila dicampurkan dengan kapur, ia dinamakan larutan Bordeaux. Ia juga digunakan dalam larutan Fehling untuk ujian gula penurun, iaitu gula penurun akan menurunkan ion Cu²⁺ₐₖ biru kepada kuprum(I) oksida merah. Penggunaan-penggunaan lain termasuklah pewarna rambut dan pemprosesan barangan kulit dan tekstil.
Kuprum sulfat juga digunakan untuk menguji darah bagi mengesan anemia. Setitik darah pesakit dititiskan ke dalam bekas yang mengandungi kuprum sulfat, dan jikalau ia tenggelam pada masa-masa yang tertentu, maka pesakit mempunyai tahap hemoglobin yang mencukupi dan tidak menghidapi anemia. Jika titisan darah terapung atau tenggelam dengan sangat perlahan, maka pesakit adalah kekurangan besi dan berkemungkinan menghidapi anemia.
Dalam ujian nyala, ion kuprum memancarkan cahaya hijau-kebiruan gelap, lebih kebiruan daripada ujian nyala bagi barium.
Kuprum(II) sulfat juga sejenis bahan pengering.
Apabila dihangatkan dalam nyalaan terbuka, hablur kuprum(II) sulfat akan terhidrat dan bertukar menjadi putih kekelabuan.
Kuprum sulfat biasanya antara bahan-bahan kimia yang dimasukkan dalam set kimia kanak-kanak dan selalunya digunakan dalam eksperimen-eksperimen pertumbuhan hablur dan penyaduran kuprum semasa sekolah menengah.

Keselamatan

Walaupun kuprum penting bagi kebanyakan organisma hidup, akan tetapi kuprum(II) sulfat adalah beracun.
Selat Taiwan

Catatan sejarah

Selat Taiwan pertama kali tercatat dalam sejarah di dalam Catatan Sejarah Tiga Negara yang ditulis pada zaman Dinasti Jin. Dikisahkan bahawa bala tentara Sun Quan dari negara Dong Wu pernah melintasi laut sebelum tiba sebuah daratan orang liar. Daratan yang dimaksudkan berkemungkinan besar merujuk kepada Taiwan.
Namun juga banyak para ahli sejarah yang menolak tafsiran ini dan berpendapat bahawa daratan yang dimaksudkan tidak semestinya merujuk pada Taiwan. Ini kerana terdapat banyak kepulauan besar dan kecil yang tersebar di sekitar Selat Taiwan.
Di zaman Dinasti Ming dan Qing, selat Taiwan dalam dialek Hokkien disebut sebagai O-Chui-Kau (黑水溝), yang secara harfiah bererti parit hitam atau selat malapetaka. Ini kerana pada zaman tersebut, pendatang yang datang dari Fujian, sering maut detelan ombak ganas di selat ini.
Rivecourt

Rivecourt ialah sebuah komun di jabatan Oise di utara Perancis, wilayah Picardy.
Burung Rabah

Ciri-ciri

Burung Rabah ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Rabah ialah haiwan berdarah panas, mempunyai sayap dan badan yang dilitupi bulu pelepah. Paruh Burung Rabah tidak bergigi.

Pembiakan

Burung Rabah membiak dengan bertelur. Telur Burung Rabah bercengkerang keras.
La Chaussée-Tirancourt

La Chaussée-Tirancourt ialah sebuah komun yang terletak di komun Somme di Picardie di utara Perancis.
Zakopane

Zakopane merupakan sebuah bandaraya yang terletak di wilayah Poland Kecil, Poland.
Reign of Fire

Pelakon

Filem Reign of Fire ini turut disertai oleh beberapa orang pelakon terkenal, antaranya adalah Matthew McConaughey, Christian Bale, Izabella Scorupco.

Ringkasan

Sekawan naga nafas api muncul dari dalam tanah dan mula membakar semua benda, menguasai keseluruhan planet.
Tawangsari, Arahan

Poskod

Poskod yang digunakan di Tawangsari adalah 45365. Terdapat 8 buah desa di dalam daerah kecamatan Arahan.
Rustam bin Mustafa

Perkahwinan terbaru Tam Spider

Setelah 11 tahun menduda, akhirnya Tam Spider bernikah dengan Aida Mustafa  di Masjid Jamek Pekan Nanas, Pontian, Johor. Anak Tam Spider, Aliff hasil daripada perkahwinan sebelum ini turut berasa gembira dengan perkahwinan bapanya itu. Pasangan ini telah bertunang pada 15 Ogos 2009, selepas hampir lima tahun mengenali hati budi masing-masing dan berkahwin pada 8 November 2009 yang lalu. Majlis perkahwinannya telah diadakan di Dewan Komuniti, Pekan Nanas Pontian Johor dan dihadiri kira-kira lebih 1,000 tetamu yang terdiri daripada oleh ahli keluarga, saudara-mara dan kenalan kedua-dua belah pihak termasuklah anggota-anggota kumpulan Spider dan komposer serta penyanyi terkenal, M. Nasir.

Beliau juga menjadi pemain gitar bagi beberapa artis lain dan juga merupakan seorang pengubah lagu.
Jagraon

Demografik 2001

Menurut bancian India pada tahun 2001, Jagraon memiliki bilangan penduduk seramai 60,106. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Jagraon memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
Telaga, Busungbiu

Poskod

Poskod yang digunakan di Telaga adalah 81154. Terdapat 15 buah desa/kelurahan di dalam daerah kecamatan Busungbiu.
Bahasa Urdu

Persebaran Tutur

Bahasa ini digunakan sekitar lebih kurang 100 juta masyarakat beragama Islam di Pakistan dan India. Bahasa Urdu ini sebenarnya serupa dengan Bahasa Hindi, disebabkan oleh akarnya yang berasal daripada Bahasa Sanskrit yang merupakan induk kepada semua bahasa di Asia Tenggara.
Jumlah penutur asli bahasa Urdu pada ketika ini mencapai 60,290,000 orang dan 104,000,000 orang termasuk yang menggunakannya sebagai bahasa kedua (1999).
Selain di kedua negara diatas, bahasa Urdu juga digunakan oleh sekitar 600 ribu Masyarakat Islam Bihar yang tinggal di Bangladesh.

Status Bahasa

Merupakan bahasa rasmi di Pakistan, meskipun penutur asalnya hanya 8% dari seluruh penduduk dan umumnya berasal dari kalangan Mohajir yang eksodus dari India pada tahun 1947. Sedangkan di India, bahasa Urdu juga menjadi salah satu bahasa rasmi dengan kepekatan penutur terbanyak di negara bahagian Jammu-Kashmir, Uttar Pradesh dan kota Hyderabad, Andhra Pradesh.

Dialek Urdu

Dalam perkembangannya, bahasa Urdu juga terbahagi atas beberapa dialek, dialek yang dikenal antara lain Dakhini atau Dekkan yang dipakai di kawasan India Selatan, dan perbedaan dengan Urdu Baku adalah lebih sedikitnya kata-kata Arab-Persia di dalamnya. Sedangkan Rekhna adalah varian yang dipakai dalam kesusasteraan Urdu.
Kampung Sura Selatan

Poskod

Poskod yang digunakan di Kampung Sura Selatan, Kuala Dungun, Terengganu adalah 23000.
Kembangan Utara

Poskod

Poskod yang digunakan di Kembangan Utara adalah 11610. Terdapat 6 buah desa di dalam daerah kecamatan Kembangan.
Jerantut

Sejarah

Sepanjang yang diketahui mengikut cerita dan sejarahnya nama Jerantut telah disebut dan diguna pakai semenjak zaman dahulu kala iaitu pada masa sebelum pemerintahan Sultan Ahmad (Wan Ahmad) Sultan Pahang yang pertama. Sultan Ahmad menaiki takhta memerintah Negeri Pahang selepas selesai perang saudara antara Wan Ahmad dengan Tun Mutahir di Pulau Tawar. Wan Ahmad mengatur strategi dan menyerang Pekan dengan bantuan padu dan tenaga yang banyak dan kuat untuk menawan Pulau Tawar daripada dikuasai Tun Mutahir, apabila mendapat sokongan besar orang-orang besar kawasan dan ketua-ketua penduduk tempatan daripada berbagai puak dan lapisan yang setia kepadanya dari semua kawasan sebelah Ulu Pahang, iaitu dari kawasan Temerloh dan Semantan yang diketuai oleh Pahlawan Dato' Bahaman, dari kawasan Lipis, Jelai dan Semantan Ulu Raub diketuai Dato’ Raja Jelai Wan Mahmud dan dari kawasan Jerantut dan sekitarnya diketuai oleh Dato’ Gajah Iman Rasu Abdul Salam atau Tok Gajah.

Asal usul

Berdasarkan cerita orang tua-tua, asal usul perkataan "Jerantut" daripada perkataan "Jeram" dan "Tut" yang diambil daripada nama orang "Awang Tut" yang sering mengail di kawasan "jeram" di tengah-tengah Sungai Pahang. Sebelum timbulnya perkataan "Jerantut" Pekan ini dipanggil "Simpang Empat" iaitu suatu tempat di mana Jalan Keretapi dari Gemas ke Kota Baharu bersilang dengan jalan raya dari Kuala Lipis ke Kuantan. Mulai tahun 1914, nama "Simpang 4" ditukar kepada "Jerantut".

Tempat perlancongan dan rekreasi

Jerantut menjadi pintu masuk kepada Taman Negara, taman nasional pertama di Malaysia. Terdapat sebuah taman semulajadi yang berhampiran boleh dikunjungi oleh pengunjung iaitu Taman Rimba Kenong.
Gua Kota Gelanggi terletak kira-kira 25 kilometer dari timur Jerantut. Kebanyakan gua-gua ini merupakan tapak arkeologi, tetapi beberapa gua kini telah dibuka kepada orang awam. Selain gua, tarikan pelancongan lain ialah Air Terjun Lata Meraung, Petempatan Orang Asli, Gunung Tahan, Gunung Benom, dan Pusat Penyelidikan Rafflesia.
ULD

Alat beban unit (Bahasa Inggeris: unit load device, singkatan ULD) ialah sejenis palet atau kontena yang digunakan untuk memuatkan bagasi, barangan dan mel di atas pesawat berbadan lebar dan sebahagian pesawat berbadan sempit. Ia membolehkan kuantiti kargo yang banyak dibandelakan kepada satu unit, sekaligus mengurangkan masa pengendalian dan mengelakkan kelewatan penerbangan. Setiap ULD memiliki daftar muatannya sendiri agar semua kandungan dapat dijejaki.

Kesesuaian pesawat

LD3, LD6, dan LD11 sesuai untuk 787s, 777, 747, MD-11, L-1011, dan semua Airbus berbadan lebar. 767 menggunakan LD2 dan LD8 yang lebih kecil kerana fiuslajnya yang lebih sempit. LD1 direka khusus untuk 747, tetapi ia sering digantikan dengan LD3 yang lebih terkenal (kedua-duannya memiliki dimensi tapak yang sama). Palet LD7 sesuai untuk 787, 777, 747, model terbaru 767 (dengan pintu besar), dan Airbus berbadan lebar.

Pengenalan

Semua ULD dikenal pasti dengan nombor ULD nya. Awalan 3 abjad menunjukkan jenis, diikuti dengan 4 atau 5 digit nombor siri (4 jika sebelum 1 Oktober 1993; samada 4 atau 5 jika selepas 1 Oktober, 1993) yang unik untuk setiap ULD, dan diakhiri dengan 2 abjad dan digit yang menentukan pemilik ULD.
Waruduwur

Poskod

Poskod yang digunakan di Waruduwur adalah 45173. Terdapat buah desa di dalam daerah kecamatan Mundu.
Mai Aizawa

Pasukan kebangsaan

Mai Aizawa bermain 5 perlawanan dan menjaringkan 4 gol untuk pasukan bola sepak kebangsaan wanita Jepun.
Kerak nasi

Kerak nasi

Parsi

Tahdig (Bahasa Parsi: ته دیگ, tah "bawah" + dīg "periuk") menjadi hidangan istimewa bagi masakan Iran yang terdiri daripada kerak nasi rangup diambil dari bahagian bawah periuk tempat nasi (chelow) dimasak. Ia secara tradisinya dihidangkan kepada tetamu pada jamuan.
Bahan-bahan yang biasa ditambah kepada tahdig termasuk yogurt dan kunyit, roti, kentang dan tomato.
Kelainan tahdig termasuk meletakkan hirisan sayur-sayuran nipis di bahagian bawah periuk, jadi sayuran itu rangup dan bukannya nasi. Sayur-sayuran biasa termasuk kentang, lobak merah, dan salad. Iran juga menggunakan kaedah penggaringan ini kepada spaghetti, asalkan bawahnya keras.
Memasak nasi Iraq adalah sama dengan kaedah yang digunakan untuk chelow Parsi, proses berperingkat bertujuan untuk menghasilkan bijirin nasi lembut dan gebu. Satu aspek yang menonjol memasak nasi Iraq adalah hikakeh, kerak bawah garing. Ia berlainan dari tahdig Parsi, yang merupakan sekeping tebal; hikakeh mengandungi nasi lembut juga. Sebelum dihidangkan, hikakeh dipecahkan kepada kepingan supaya semua orang diberikan dengan beberapa kepingan bersama-sama dengan nasi gebu.
Karanganyar, Kandanghaur

Poskod

Poskod yang digunakan di Karanganyar adalah 45213. Terdapat buah desa di dalam daerah kecamatan Kandanghaur.
Jue Aziz

Kehidupan awal

Jue Aziz dilahirkan pada 18 Februari 1983 dan berasal dari Ampang, negeri Selangor dan merupakan anak bongsu daripada lima beradik. Jue Aziz juga memiliki Diploma Kesetiausahaan, Kolej Stamford.

Kehidupan peribadi

Jue telah berkahwin dengan pemuzik Indonesia, Bayu Daniels pada 9 Mac 2014 di Makassar, Indonesia dan mempunyai seorang anak angkat bernama Darwish.
Pada tahun 2019, Jue memberi kenyataan bahawa beliau sudah bercerai dengan bekas suami beliau iaitu Bayu dan mereka masih mengekalkan hubungan baik antara mereka berdua.
Jarilla

Jarilla merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Margamukti, Talaga

Poskod

Poskod yang digunakan di Margamukti adalah 45463. Terdapat buah desa di dalam daerah kecamatan Talaga.
Aldeanueva de Guadalajara

Aldeanueva de Guadalajara merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Peñausende

Peñausende merupakan sebuah kawasan perbandaran di Sepanyol di Zamora, di komuniti autonomi Castile dan León.
Tiruverkadu

Demografik 2001

Menurut bancian India pada tahun 2001, Tiruverkadu memiliki bilangan penduduk seramai 30,734. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Tiruverkadu memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Suka Bandung, Kaur Selatan

Poskod

Poskod yang digunakan di Suka Bandung adalah 38963. Terdapat 14 buah desa di dalam daerah kecamatan Kaur Selatan.
Briones

Briones merupakan sebuah bandar dan kawasan perbandaran yang terletak di Sepanyol dalam wilayah La Rioja.
Samper de Calanda

Samper de Calanda merupakan sebuah kawasan perbandaran yang terletak di wilayah Teruel, Aragon, Sepanyol
Sungai Tajar

Sungai Tajar ialah sebatang sungai di Alor Setar, negeri Kedah, Malaysia.
Pringkasap

Poskod

Poskod yang digunakan di Pringkasap adalah 41262. Terdapat buah desa di dalam daerah kecamatan Pabuaran.
Lakarka

Demografik 2001

Menurut bancian India pada tahun 2001, Lakarka memiliki bilangan penduduk seramai 6,962. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Lakarka memiliki kadar pendidikan (kebolehan membaca) 54%, di bawah kadar purata kebangsaan 59.5%; dengan 65% lelaki dan 35% wanita mampu membaca. 17% dari populasi berusia di bawah 6 tahun. (2001)